《游紫阳山寻许宣平金野仙二真遗迹次旧韵二首 其二 和野仙韵》
明代·程敏政

一峰孤耸碧孱颜，琳馆遥当紫翠间。桑坞日斜鸡唱晚，松庭风静鹤声閒。

轩辕丹熟惟馀井，太白诗高可配山。吟眺未胜天渐暝，兴随流水不知还。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。